[pic] | COMISIA COMUNITĂŢILOR EUROPENE |

Bruxelles, 10.1.2008

COM(2007) 871 final

2006/0129 (COD)

COMUNICARE A COMISIEI CĂTRE PARLAMENTUL EUROPEAN în conformitate cu articolul 251 alineatul (2) paragraful al doilea din Tratatul CE privind

poziția comună adoptată de către Consiliu în vederea adoptării unei directive a Parlamentului European și a Consiliului de stabilire a unor standarde de calitate a mediului în domeniul apei și de modificare a Directivelor 82/176/CEE, 83/513/CEE, 84/156/CEE, 84/491/CEE, 86/280/CEE și 2000/60/CE

1

2006/0129 (COD)

COMUNICARE A COMISIEICĂTRE PARLAMENTUL EUROPEANîn conformitate cu articolul 251 alineatul (2) paragraful al doilea din Tratatul CEprivind

poziția comună adoptată de către Consiliu în vederea adoptării unei directive a Parlamentului European și a Consiliului de stabilire a unor standarde de calitate a mediului în domeniul apei și de modificare a Directivelor 82/176/CEE, 83/513/CEE, 84/156/CEE, 84/491/CEE, 86/280/CEE și 2000/60/CE

(Text cu relevanță pentru SEE)

1- CONTEXT

Data transmiterii propunerii către Parlamentul European și către Consiliu [document COM(2006) 397 final – 2006/0129 COD]: | 17 iulie 2006 |

Data avizului Comitetului Economic și Social European: | 15 februarie 2007 |

Data avizului Parlamentului European, prima lectură: | 22 mai 2007 |

Data adoptării poziției comune (majoritate calificată): | 20 decembrie 2007 |

2- OBIECTIVUL PROPUNERII COMISIEI

Propunerea Comisiei de adoptare a unei directive de stabilire a unor standarde de calitate a mediului în domeniul apei („Directiva privind substanțele prioritare”) este „directiva – fiică” a Directivei cadru privind apa – DCA (2000/60/CE). Aceasta vizează:

- stabilirea unor standarde de calitate a mediului pentru o serie de substanțe [pe baza articolului 16 alineatul (7) din DCA],

- abrogarea legislației existente [după cum se prevede la articolul 16 alineatul (10) din DCA] și

- revizuirea listei de substanțe periculoase prioritare (pe baza Deciziei 2455/2001/CE).

Propunerea nu include controale suplimentare ale emisiilor [conform articolului 16 alineatele (6) și (8) din DCA], deoarece Comisia a prezentat între anii 2000 și 2006 peste 30 de acte comunitare de introducere a unor controale ale emisiilor pentru aceste substanțe (inclusiv Regulamentul privind înregistrarea, evaluarea, autorizarea și restricționarea substanțelor chimice REACH [Regulamentul (CE) nr. 1907/2006] și Strategia tematică privind utilizarea durabilă a pesticidelor (COM(2006) 373 final). Împreună cu legislația existentă [inclusiv Directiva privind prevenirea și controlul integrat al poluării (Directiva 96/61/CE)], statele membre dețin instrumente suficiente pentru a realiza obiectivele DCA. Această abordare a fost prezentată într-o comunicare [COM(2006) 398 final] referitoare la Directiva privind substanțele prioritare și în studiul de impact [SEC(2006) 947 final]. În sfârșit, această abordare, precum și abrogarea mai multor directive contribuie la programul pentru o mai bună legiferare.

3 OBSERVA ȚII CU PRIVIRE LA POZIȚIA COMUNĂ

3.1 Observa ții generale

Comisia a acceptat în totalitate, parțial sau în principiu 29 dintre cele 71 de amendamente adoptate de Parlamentul European la prima lectură. În poziția comună au fost incluse 22 amendamente, fie textual, fie parțial, fie ca sens.

Comisia a acceptat toate amendamentele care vizau clarificarea domeniului de aplicare a propunerii. Comisia nu a acceptat amendamentele care introduceau substanțe suplimentare în listă sau care schimbau clasificarea unor „substanțe periculoase prioritare”. Comisia consideră că aceste modificări nu corespund domeniului de aplicare a propunerii și dispozițiilor de drept comunitar aferente. În plus, Comisia a respins toate amendamentele care reluau unele obligații deja prevăzute în Directiva cadru privind apa (2000/60/EC) sau care afectează dreptul de inițiativă al Comisiei.

Consiliul fost acum de acord să includă câteva dintre amendamentele Parlamentului fie textual, fie parțial, fie ca sens, deoarece acestea oferă clarificări sau dezvoltă propunerea Comisiei într-un mod mai detaliat. Cu toate acestea, majoritatea amendamentelor nu au fost incluse în poziția comună deoarece Consiliul este de acord cu Comisia asupra faptului acestea nu sunt necesare și/sau de dorit.

Comisia consideră că poziția comună adoptată cu majoritate calificată în data de 20 decembrie 2007 nu modifică abordarea sau obiectivele propunerii și poate, așadar, să o susțină ca atare.

3.2 Observa ții detaliate

3.2.1 Amendamente propuse de Parlament, acceptate de Comisie și incluse în totalitate, parțial sau în principiu în poziția comună

Amendamentele 1, 4, 7, 8, 14, 21, 24, 29, 30, 35, 36, 40, 52 și 73 sunt incluse în diferite moduri. Acestea oferă clarificări și specificații suplimentare, în special cu privire la relația dintre prezenta directivă și directiva cadru privind apa și alte acte legislative comunitare în domeniu.

3.2.2 Amendamente propuse de Parlament, respinse de Comisie, dar incluse în totalitate, par țial sau în principiu în poziția comună

Amendamentele 20 și 66 au introdus o trimitere la directiva cadru privind apa, care era în neconcordanță cu dispozițiile stabilite în directiva respectivă. Consiliul a redactat mai clar articolele 1 și 3 pentru a face aceste trimiteri care se referă la amendamentele de principiu, asigurând, însă, consecvența necesară. Prin urmare, Comisia consideră acceptabilă poziția comună.

Amendamentul 26 prevede flexibilitate în ceea ce privește monitorizarea standardelor de calitate pentru sedimente și/sau biota, fără a introduce elementele de claritate și măsurile de siguranță necesare pentru a se asigura același nivel de protecție. Noul alineat (2) din articolul 3 din poziția comună corectează aceste lacune și permite monitorizarea sedimentelor și/sau a biotei într-un mod clar și transparent care permite Comisiei să verifice dacă obiectivele de protecție a mediului și condițiile de pe piața internă sunt comparabile în toate statele membre. Prin urmare, Comisia consideră acceptabilă poziția comună.

Amendamentele 32, 33 și 45 aduceau atingere direcției de acțiune adecvate și încălcau dreptul la inițiativă al Comisiei. În principiu, aceste aspecte sunt luate în considerare în poziția comună prin introducerea unui nou articol 7 privind reexaminarea necesității controalelor regulate ale emisiilor la nivelul întregii Comunități. O astfel de modificare este conformă obligațiilor stabilite prin articolul 18 din directiva cadru privind apa și prin urmare, Comisia o consideră acceptabilă.

Amendamentul 47 solicita Comisiei să pregătească un raport privind poluarea produsă de țări terțe. Poziția comună abordează acest punct în principiu în noile articole 6 și 7. Comisia consideră acceptabile ambele articole. Cu toate acestea, Comisia ar prefera o redactare îmbunătățită, în special a articolului 6. Redactarea îmbunătățită vizează obținerea unei clarități juridice, astfel încât acele dispoziții din Directiva 2000/60/CE care permit statelor membre abordarea problemelor de poluare transfrontaliere să fie prezentate în mod clar, asigurându-se că statele membre nu se găsesc în situația de încălcare a directivei propuse.

Amendamentele 50 și 51 au propus unirea părților A și B ale anexei I la propunerea Comisei. Această propunere nu a fost considerată acceptabilă, deoarece directiva cadru privind apa (DCA) prevede obligații diferite, de exemplu, referitoare la monitorizare, pentru substanțele care figurează diferite părți ale anexelor la DCA. Poziția comună unește cele două părți ale anexei I, dar precizează în detaliu diferitele obligații aferente diferitelor substanțe. Deși pare a fi mai puțin transparentă, o astfel de modificare nu schimbă conținutul propunerii Comisiei și, prin urmare, este considerată acceptabilă.

3.2.3 Amendamente propuse de Parlament și respinse de Comisie și de Consiliu, care nu au fost incluse în poziția comună.

Amendamentele 2, 5, 6, 9, 10, 11, 19, 27, 28, 37, 39, 41, 44, 46, 47, 49, 53, 54, 56, 57, 58, 59, 60, 61, 62, 63, 65, 67, 69, 70, 71, 72, 74 și 76 au fost respinse de ambele instituții și nu au fost incluse. Aceste amendamente au propus adăugarea unor substanțe în listă sau clasificarea diferită a câtorva „substanțe periculoase prioritare”. Mai mult, acestea introduceau elemente care erau neconforme cu dispozițiile din directiva cadru privind apa sau alte acte legislative comunitare sau care reluau aceste dispoziții. Mai mult, anumite modificări nu respectau dreptul de inițiativă al Comisiei.

3.2.4 Amendamente propuse de Parlament, acceptate în totalitate, par țial sau în principiu de Comisie, dar care nu au fost incluse în poziția comună

Amendamentele 3, 12, 13, 16, 17, 18, 22, 23, 25, 31, 34, 38, 43, 48 și 79 au fost acceptate parțial sau în principiu de Comisie, dar nu au fost incluse. Deși împărtășește ideea care stă la baza acestor amendamente, Comisia consideră că acestea constau, în special, în clarificări sau aspecte de redactare care sunt aduse propunerii sale.

. Consiliul nu le-a inclus în poziția comună, deoarece a considerat că nu sunt necesare și/sau de dorit.

3.2.5 Amendamente suplimentare aduse propunerii de către Consiliu

Un nou articol 2 clarifică faptul că definițiile din Directiva 2000/60/EC se aplică și în ceea ce privește prezenta directivă.

Mandatul Comisiei în ceea ce privește modificarea părților anexei este stabilit la articolul 3 alineatul (5). Având în vedere schimbările recente din Decizia 1999/468/CE (astfel cum a fost modificată prin Decizia 2006/512/EC a Consiliului), s-a introdus procedura de reglementare cu control.

În ceea ce privește articolele 4 (zona de amestec) și 5 (stocuri), propunerea Comisiei a prevăzut pentru Comisie un mandat de adoptare a metodelor sau a orientărilor prin comitologie. Alineatele respective au fost eliminate, deoarece s-a hotărât că această armonizare nu este necesară. Cu toate acestea, Comisia a declarat că va organiza un schimb de informații între statele membre pe marginea acestor probleme.

Considerentul 25 a fost introdus pentru a include textul referitor la tabelele de corespondență în conformitate cu alineatul 34 din acordurile interinstituționale privind o mai bună legiferare.

4- CONCLUZIE

Modificările introduse de Consiliu ajută la clarificarea propunerii și la precizarea unora dintre dispoziții pentru a se asigura consecvența cu directiva cadru privind apa. Dispozițiile suplimentare privind monitorizarea sedimentelor și/sau a biotei sunt considerate acceptabile, deoarece Comisia împărtășește intențiile care stau la baza acestora și se asigură faptul că aplicarea aceluiași nivel de protecție de către statele membre poate fi verificată de către Comisie, asigurându-se, astfel, funcționarea pieței interne. Prin urmare, Comisia acceptă poziția comună.